แนวโน้มดัชนีเช้าอ่อนตัวลงกรอบแคบตามภูมิภาค
นักวิเคราะห์ฯคาดตลาดหุ้นไทยเช้านี้อ่อนตัวลงกรอบแคบทิศทางเดียวกับภูมิภาค โดยปัจจัยลบจากยูโรโซนยังคงกดดัน
30 ต.ค. 2565

นักวิเคราะห์ฯคาดตลาดหุ้นไทยเช้านี้อ่อนตัวลงกรอบแคบทิศทางเดียวกับภูมิภาค โดยปัจจัยลบจากยูโรโซนยังคงกดดัน 
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี(ประเทศไทย)กล่าวว่า ตลาดหุ้นไทยเช้านี้น่าจะอ่อนตัวลงในกรอบแคบ ทิศทางเดียวกับตลาดหุ้นภูมิภาค โดยปัจจัยลบทางยูโรโซนยังคงวนเวียนเข้ามาอยู่เรื่อยๆไล่มาตั้งแต่กรีซ อิตาลี สเปน และล่าสุดอาจลุกลามไปเยอรมนีซึ่งเป็นประเทศมีระบบเศรษฐกิจขนาดใหญ่ที่สุดในยูโรโซน หลังการประมูลขายพันธบัตรของรัฐบาลเยอรมนีไม่ค่อยได้รับความสนใจเท่าไหร่
ส่วนผลกระทบจากเหตุการณ์น้ำท่วมในประเทศ นักวิเคราะห์ต่างๆก็เริ่มมีมุมมองเป็นลบมากขึ้น อย่างไรก็ตามมองว่าตลาดหุ้นไทยไม่น่าจะปรับตัวลงแรง เนื่องจากนักลงทุนบางส่วนคาดว่าเหตุการณ์น้ำท่วมจะฟื้นตัวได้อย่างรวดเร็วและพื้นฐานเศรษฐกิจไทยก็ยังมีความแข็งแกร่ง พร้อมให้แนวรับ 970 จุด แนวต้าน 980 และ 985 จุด